als_Latn dik_Latn sna_Latn
aSport – Legjenda e boksit shqiptar, Ali Kastrati, ndërroi jetë gjatë ditës së djeshme, pasi vuante nga një sëmundje e rëndë. Sporti shqiptar është zhytur i tëri në zi për humbjen e një figure me përmasa kombëtare dhe e një kampioni të madh, që i dha shumë boksit tonë, por edhe sporteve të tjera, si mundjes, atletikës dhe futbollit,
ndër vite.
Kastrati është imazhi i ringut shqiptar, pavarësisht se boksi u ndalua të ushtrohej gjatë kohës së diktaturës. Ai shënoi suksese të shumta si dhe u nderua me tituj të shumtë në karrierë. Vetëm pak muaj më parë, në fund të vitit 2012 Kastrati festoi mes miqve të tij 90 vjetorin e lindjes, por ky do të ishte gëzimi i tij i fundit, ndërsa figura dhe emri i Kastratit vështirë se mund të harrohen nga brezat e ardhshëm.
Kampioni i boksit shqiptar në karrierën e tij ka rrëmbyer 15 herë titullin “Kampion Kombëtar” dhe posedon 65 medalje si dhe titujt “Mjeshtër i Merituar”, “Trajner i Merituar”, “Mjeshtër i Madh”, “Urdhri i Artë Naim Frashëri”, “Urdhri i Skënderbeut”.
Homazhet do të bëhen në orën 11:00-12:00 në sallën e Teatrit të Operas dhe Baletit në Tiranë.
You must be logged in to post a comment Login
als_Latn als_Latn als_Latn als_Latn als_Latn eng_Latn